Teoksessa on raikas ja herkullinen mozzarella-salaattiannos, jossa kauniit värit ja yksityiskohdat luovat houkuttelevan kesäisen tunnelman. Oikeassa yläkulmassa näkyvä juoma täydentää asetelmaa ja tuo teokseen ripauksen italialaista ruokapöydän tunnelmaa. Maalaus on toteutettu sekatekniikalla, yhdistellen peitevärejä ja tusseja sävytetylle paperille. Tekniikoiden yhdistelmä antaa teokselle elävän ja persoonallisen ilmeen. Valkoinen paspartuu korostaa raikasta värimaailmaa ja viimeistelee kokonaisuuden tyylikkäästi. Teos sopii kauniisti keittiöön tai ruokailutilaan ja tuo sisustukseen iloista, italialaista kesätunnelmaa. Se on myös persoonallinen lahja ruoan ja taiteen ystävälle. Suomessa sanotaan: ”Muikkuja!” ;) Italiassa: ”Mozzarellaa!” Tämä raikas kuva salaattiannoksesta tuo taatusti hymyn huulille – ainakin yhtä helposti kuin hyvä ruoka! Verkkokaupastani sekä työhuoneeltani ovat saatavilla ainutlaatuisia, pieniä alkuperäisiä maalauksia ja piirustuksia. Monet teoksista ovat syntyneet opetustilanteissa kurssin osallistujille demona, minkä vuoksi ne ovat saatavilla erityisen houkuttelevaan hintaan – aitoa taidetta helposti saavutettavassa muodossa. Tekniikat vaihtelevat vesiväristä, akvarellista, guassista, peiteväristä ja akryylistä lyijykynään ja tusseihin – useimmiten paperille toteutettuna. Näiden menetelmien parissa työskentelemme myös kursseillani, joissa ohjaan osallistujia kokeilemaan ja oppimaan uutta. Teosten aiheet ovat monipuolisia: ihmishahmoja, eläimiä, lintuja, kukkia ja maisemia eri tunnelmissa. Tutustu kokoelmaan ja löydä oma suosikkisi!